
Grozījumi Ministru kabineta 2022. gada 18. oktobra noteikumos Nr. 651 "Iekšējās drošības fonda, Patvēruma, migrācijas un integrācijas fonda un Finansiāla atbalsta instrumenta robežu pārvaldībai un vīzu politikai 2021.–2027. gada plānošanas perioda īstenošanas vadības kārtība"

	1.
	Noteikumu (grozījumu) projekts
2. Šo noteikumu 1.11. apakšpunkts stājas spēkā 2025.gada 1.janvārī.
	Priekšlikums
Ņemot vērā, ka noteikumu projekta 2. punkts paredz, ka noteikumu projekta 1.11. apakšpunkts stājas spēkā 2025. gada 1. janvārī, aicinām izvērtēt, vai atbilstošs spēkā stāšanās termiņš nav nosakāms arī noteikumu projekta 1.1. un 1.2. apakšpunktam.
Piedāvātā redakcija
-
	Ance Rudzīte (FM)

	2.
	Noteikumu konsolidētā versija
64.1 vadošā iestāde vai deleģētā iestāde neveic 64.2. apakšpunktā minētās pārbaudes, ja finansējuma saņēmējs, kas ir starptautiskā organizācija iesniedz vadošajai iestādei vai deleģētajai iestādei Eiropas Parlamenta un Padomes 2018.gada 18.jūlija Regulas Nr. 2018/1046 par finanšu noteikumiem, ko piemēro Savienības vispārējam budžetam, ar kuru groza Regulas (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 un Lēmumu Nr. 541/2014/ES un atceļ Regulu (ES, Euratom) Nr. 966/2012 155. panta 1. punkta pirmās daļas a), b) un c) apakšpunktā minētos dokumentus.”
	Priekšlikums
Vēršam uzmanību, ka noteikumu projekta 64 1 .punktā ir iekļauts Eiropas Parlamenta un Padomes 2021. gada 7. jūlija Regulas (ES) 2021/1147, ar ko izveido Patvēruma, migrācijas un integrācijas fondu (turpmāk – Regula Nr.2021/1147) 22.panta 2.punkts, kas paredz nosacījumus, pie kuriem vadošā iestāde vai deleģētā iestāde neveic 64.2. apakšpunktā minētās pārbaudes. Papildus Regulas Nr.2021/1147 22.panta 10.punkts nosaka gadījumus pie kuriem šī panta 2. punktu nepiemēro un vadošai iestādei vai deleģētai iestādei līdz ar to būtu jāveic pārbaudes.

Lūdzam izvērtēt, vai iekļaujot tikai daļu no Regulas Nr.2021/1147 22.panta nosacījumiem, netiks ierobežoti vadošās iestādes vai deleģētās iestādes pienākumi saistībā ar Regulas Nr.2021/1147 22.panta 10.punktu un nepieciešamības gadījumā attiecīgi papildināt noteikumu projektu.
Piedāvātā redakcija
-
	Dace Bite (FM)

	3.
	Noteikumu konsolidētā versija
138. Elektronisko datu apmaiņas informācijas sistēmā uzkrāto informāciju glabā līdz 2034. gada 31. decembrim. Pēc minētā termiņa beigām informāciju atbilstoši normatīvajiem aktiem par elektronisko datu arhivēšanu nodod glabāšanā valsts arhīvam.
	Priekšlikums
Ņemot vērā, ka informācijas sistēmā plānots uzkrāt datus un dokumentāciju par projektu ieviešanu, lūdzam izvērtēt, vai nosakot informācijas glabāšanas termiņus, nebūtu jāņem vērā arī Eiropas Parlamenta un Padomes 2021. gada 24. jūnija Regula (ES) 2021/1060, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu Plus, Kohēzijas fondu, Taisnīgas pārkārtošanās fondu un Eiropas Jūrlietu, zvejniecības un akvakultūras fondu un finanšu noteikumus attiecībā uz tiem un uz Patvēruma, migrācijas un integrācijas fondu, Iekšējās drošības fondu un Finansiāla atbalsta instrumentu robežu pārvaldībai un vīzu politikai 82.pants par dokumentu uzglabāšanu, attiecīgi papildinot anotāciju un precizējot termiņu.
Piedāvātā redakcija
-
	Dace Bite (FM)



